Document ID: 32005D0773

KOMISIJAS LĒMUMS
(2005. gada 3. novembris),
ar ko atceļ lēmumu 2003/136/EK par savvaļas cūku klasiskā cūku mēra apkarošanas plānu apstiprināšanu un savvaļas cūku ārkārtas vakcināciju pret klasisko cūku mēri Luksemburgā
(izziņots ar dokumenta numuru K(2005) 4193)
(Autentisks ir tikai teksts franču valodā)
(2005/773/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1), un jo īpaši tās 16. panta 1. punktu, 25. panta 3. punktu un 29. panta 2. punktu,
tā kā:
(1)
Luksemburgas savvaļas cūku populācijā 2001. gadā tika apstiprināta saslimšana ar klasisko cūku mēri.
(2)
Ar Komisijas Lēmumu 2003/136/EK (2) Komisija apstiprināja Luksemburgas iesniegtos savvaļas cūku populācijas klasiskā cūku mēra apkarošanas plānus un savvaļas cūku ārkārtas vakcināciju.
(3)
Ar Lēmumu 2003/224/EK Komisija apstiprināja savvaļas cūku ārkārtas vakcinācijas plāna izbeigšanu.
(4)
No Luksemburgas sniegtās informācijas ir redzams, ka klasiskais cūku mēris savvaļas cūku populācijā ir sekmīgi izskausts un vairs nav jāizmanto apstiprinātais apkarošanas plāns.
(5)
Tāpēc ir lietderīgi atcelt Lēmumu 2003/136/EK.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/136/EK atceļ.
2. pants
Šis lēmums ir adresēts Francijas Republikai un Luksemburgas Lielhercogistei.
Briselē, 2005. gada 3. novembrī

Labels: 20
18
0
6